ഇരുന്നൂറ് സിനിമകളില് സംഗീതസംവിധാനം ഔസേപ്പച്ചന് ആദരം സിനിമാ ജിവിതത്തില് ഇരുന്നൂറാമത് സിനിമയില് സംഗീതം സംവിധാനം പൂര്ത്തിയാക്കിയ ഔസേപ്പച്ചനെ ആദരിച്ച് തൃശൂര് എംപി ടി എന് പ്രതാപന്. ഔസേപ്പച്ചന്റെ തൃശ്ശൂര് കിഴക്കുംപാട്ടുകരയിലെ വസതിയിലെത്തിയാണ് ആദരിച്ചത്. ഔസേപ്പച്ചന് സംഗീതം നല്കിയ ഈണങ്ങള് മലയാളിക്ക് എക്കാലത്തും പ്രിയപ്പെട്ട ആസ്വാദനമാണെന്നും എം പി പറഞ്ഞു. തൃശൂര് കോര്പ്പറേഷന് കൗണ്സിലര് ലീല ടീച്ചര്, തൃശൂര് ജില്ലാ സെക്രട്ടറി വി എസ് ഡേവിഡ്, സലീം കൈപ്പമംഗലം എന്നിവരും എംപിയോടെപ്പം ഉണ്ടായിരുന്നു. ഔസേപ്പച്ചന്റെ ഇരുന്നൂറാമത്തെ ചിത്രം ആസിഫ് അലി പ്രധാന കഥാപാത്രമാകുന്ന എല്ലാം ശരിയാകുംആണ്. ചിത്രത്തിലെ ഗാനം ഇന്ന് പുറത്തിറങ്ങും. ഇരുന്നൂറ് സിനിമകള് പൂര്ത്തിയാക്കുമ്ബോള് ആശംസയറിയിച്ച് വിനീത് ശ്രീനിവാസന് എത്തിയിരുന്നു. ഇരുന്നൂറ് പാട്ടുകള് എന്നൊക്കെ പറയുന്നത് ഇന്നത്തെക്കാലത്ത് ചിന്തിക്കാന് പോലും കഴിയാത്ത കാര്യമാണ്. ഇനിയും സംഗീതം കൊണ്ട് വിസ്മയിപ്പിക്കാന് അദ്ദേഹത്തിന് കഴിയട്ടെയെന്ന് വിനീത് സാമൂഹ്യമാധ്യമങ്ങളിലൂടെ പറഞ്ഞു.